Actualizare 21:30. Basistul formaţiei rock ce cânta în clubul Colectiv acum două săptămâni a murit. Alex Pascu fusese transferat pentru a-și contina tratamentul în Franța.

În cursul zilei de marți, bilanțul tragediei urcase la 49, după ce doi dintre răniții transferați în străinătate au murit.

13 persoane au decedat weekend-ul trecut, atât în spitalele din Capitală, cât și în străinătate. Cei care și-au pierdut viața în ultimele zile sufereau de insuficiență organică sistemică.

Miercuri dimineață numărul pacienților internați în spitalele din țară după tragedie era de 74, 20 dintre aceștia fiind în stare critică și gravă. Ceilalți 54 de pacienți erau stabili.

Cei 74 de pacienți se află internați la următoarele spitale:

- Spitalul de Arsuri: 14

- Spitalul Bagdasar Arseni: 14

- Spitalul Grigore Alexandrescu: 6

- Spitalul Sf. Ioan: 5

- Spitalul Elias: 6

- Spitalul Militar Central: 7

- Spitalul Sf. Pantelimon: 2

- Spitalul de Urgență: 6

- Spitalul Universitar: 8

- Spitalul Dimitrie Gerota: 3

- Spitalul Agrippa Ionescu: 2

- Institutul CC Iliescu: 1.

De asemenea, 29 de persoane mai sunt internate în străinătate:



- Austria: 2 persoane în stare stabilă

- Belgia: 8 persoane în stare stabilă

- Olanda: 6 persoane în stare stabila

- Germania: 4 persoane în proces de evaluare medicală

- Marea Britanie: 6 persoane în proces de evaluare medicală

- Norvegia: o persoană stabilă

- Israel: o persoană în stare stabilă și o alta în stare instabilă.